Casper Terho

Casper Terho (s. 24. kesäkuuta 2003 Helsinki) on suomalainen jalkapalloilija, joka edustaa Belgian pääsarjassa pelavaa Royale Union Saint-Gilloisea. Pelipaikaltaan hän on laitahyökkääjä.

Terho pelasi aloitti jalkapallon Malmin Palloseurassa, josta hän siirtyi Puotinkylän Valtin ja FC Kontun kautta HJK:n organisaatioon kaudella 2018. Terho nousi HJK:n kakkosjoukkueeseen Klubi 04:een kaudeksi 2019. Terho pelasi kaudella 2019 yhteensä viisi Kakkosen ottelua tehden kolme maalia. 26. elokuuta 2020 hän pelasi ensimmäisen pääsarjaottelunsa 17-vuotiaana, kun HJK voitti SJK:n kotiottelussa 2–0. Ensimmäisen pääsarjamaalinsa Terho viimeisteli 24. huhtikuuta 2021, kun HJK voitti Hongan kotona 4–2. 

Vuonna 2022 Terho siirtyi HJK:sta Belgiaan, kun hän solmi Royal Union Saint-Gilloisen kanssa 3,5 -vuotisen sopimuksen. HJK kertoi tiedotteessa saaneensa ”merkittävän siirtokorvauksen” Terhosta. Ensimmäisen maalinsa Union SG:n paidassa Terho viimeisteli Eurooppa-liigan puolivälierässä 20. huhtikuuta 2023 Bayer Leverkusenia vastaan.

Casper Terho harrasti nuorempana jalkapallon lisäksi jääkiekkoa. Hänet esimerkiksi valittiin Pohjola-leirille 2018.

Lähteet 

Suomalaiset jalkapalloilijat
Vuonna 2003 syntyneet
Elävät henkilöt